Musninkų kantoriai

Musninkų kantoriai – vyrų ir moterų kantorių (giedotojų), vargonininkų ir būgnininkų grupė, veikusi Musninkuose.

 Istorija 
Priklausė Musninkų Švč. Trejybės bažnyčios pasaulietinei religinei organizacijai „Marijos Respublika“ (Mariana Republica; 1694–1735 m. ši organizacija buvo vadinama „Rožančiaus brolija“). Musninkų kantoriai turėjo garbės vardus (urėdus), insignijas, dėvėjo reprezentacinius drabužius. Jie privalėjo dalyvauti savo organizacijos iškilmėse ir bažnytinėse apeigose. Nedideliam giedotojų chorui, kuris su pertraukomis veikė 1733–1773 m., talkino vargonininkai ir būgnininkai. Musninkų kantoriai turėjo seniūnus ir jų pavaduotojus. Rašytiniuose šaltiniuose Musninkų kantoriai minimi iki XIX a. pradžios.

 Šaltiniai 

Kategorija:Širvintų rajono savivaldybė
Kategorija:Lietuvos ansambliai
Kategorija:Lietuvos kantoriai